recursal/SuperWikiNEXT-32B huggingface dataset:
Mons. ICLic. **Francis Meli** sa narodil 21. júla 1962 na Ostrove Poi, v Provincii Západná Nová Británia na Papue Novej Guinei rodičom Anthonovi Wale a Anne Aisiga. V rokoch 1985 až 1990 navštevoval Seminár Ducha Svätého v Bomane (ang. Holy Spirit Seminary at Bomana). Študoval tiež na kanadskej katolíckej Univerzite svätého Pavla (fran. *Université Saint-Paul*), pápežskej univerzite pridruženej k Ottawskej univerzite. Za kňaza bol vysvätený 24. novembra 1991 a 5. februára 2018 bol pápežom Františkom, po rezignácii biskupa Cesare Boniventa, P.I.M.E. (lat. ***P**ontificium **I**nstitutum pro **M**issionibus **E**xteris*) z dôvodu dosiahnutia vekovej hranice, menovaný za biskupa Vanimskej diecézy (lat. *Dioecesis Uanimitana*).

Erb
---

Mons. Francisovi Melimu, ako diecéznemu biskupovi prináleží štvrtený štít, kde v prvom a štvrtom poli je umiestnený erb diecézy, druhé a tretie pole obsahuje jeho osobný erb. V druhom poli sú na zelenom pozadí nad dvomi zlatými obrúčkami snúbencov (ktoré suplujú tiež symbol tradičných domorodých mušľových peňazí – tzv. „shell money") umiestnené strieborné váhy, symbol spravodlivosti a doterajšej profesie a pozície nového biskupa. V treťom, zelenom poli, je na striebornej zlatolistej palme položený otvorený strieborný Evanjeliár so zlatou oriezkou a s červenými gréckymi majuskulnými písmenami alfa a omega. Biskupské heslo *JUSTITIA ET VERITAS* (Spravodlivosť a pravda) vyjadruje túžbu biskupa vykonávať pastoráciu v spravodlivosti a pravde. Latinský procesiový kríž a zelený biskupský klobúk so šiestimi zelenými strapcami na každej strane, prislúcha podľa pravidiel cirkevnej heraldiky biskupovi. Autorom biskupského erbu je slovenský heraldik, žilinčan Marek Sobola.

Referencie
----------

1. 1 2   *Father Francis Meli appointed Bishop of Vanimo - Post Courier* [online]. postcourier.com.pg, [cit. 2018-02-11]. Dostupné online. (po anglicky)
2. ↑   *Rinunce e nomine (continuazione)* [online]. press.vatican.va, [cit. 2018-02-11]. Dostupné online.
3. ↑  CHENEY, David M.. *Father Francis Meli [Catholic-Hierarchy]* [online]. www.catholic-hierarchy.org, [cit. 2018-02-11]. Dostupné online.
4. ↑  SOBOLA, Marek. *Nové erby v cirkevnej provincii Papua Nová Guinea* [online]. sobola.sk, [cit. 2018-02-11]. Dostupné online. Archivované 2018-02-12 z originálu.
Súradnice: 41°21′6″S 53°35′42″V﻿ / ﻿41,35167°S 53,59500°V﻿ / 41.35167; 53.59500

**Garabogazköl (Aylagy)** (-po turkménsky; rus. Кара-Богаз-Гол - Kara-Bogaz-Gol) je lagúna Kaspického mora v provincii Balkan v Turkménsku. V preklade názov znamená jazero Čierneho hrdla. Jeho rozloha je 18400 km².

Od hlavnej časti mora je oddelená miestami len kilometer širokou rovnomennou kosou, cez ktorú vedie asi 200 metrov široký a 11 kilometrov dlhý rovnomenný prieliv. Hladina lagúny je 30 metrov pod úrovňou svetových morí a z dôvodu rýchleho odparovania vody v lagúne o 4,5 metra nižšie ako hladina Kaspického mora, a tak v prielive vznikla stála morská rieka s rýchlosťou toku 1 až 3 m³/s. Lagúna je maximálne 3,5 metra hlboká. Oproti Kaspickému moru má omnoho vyššiu salinitu - 280 až 305 ‰.

História
--------

Keďže sa hladina Kaspického mora neustále znižuje z dôvodu vyparovania vody, v roku 1972 vznikli plány na prehradenie prielivu, ktorá by regulovala odtok vody do lagúny Garabogazköl, ktorý vtedy dosahoval 10 až 12 km³ za rok, na rozdiel od súčasných 2 až 3 km³ ročne. V roku 1980 lagúnu úplne oddelili od mora, čo viedlo k úplnému vyschnutiu lagúny v roku 1982. Následkom bola rozsiahla ekologická katastrofa, keď soli z vysušeného dna lagúny odvial vietor a tie následne kontaminovali pôdu a spôsobili zdravotné problémy mnohým obyvateľom stovky kilometrov v smere vetra na východ od lagúny. Na fotografiách NASA Archivované 2014-10-20 na Wayback Machine z 20. augusta 1984 je vidieť úplne vyschnutú lagúnu. Po tejto katastrofe čiastočne obnovili prítok vody do lagúny. V roku 1992, keď hladina vody v Kaspickom mori začala stúpať, priehradu prelomili a lagúna bola opäť napustená vodou.

Osídlenie
---------

V okolí zálivu sa nachádza niekoľko sídiel, väčšinou okolo priemyselných závodov na ťažbu minerálov a solí (mirabilit) zo zálivu, ako napríklad mesto Garabogaz (predtým Bekdaš), centrum ťažby sulfátov. Mesto sa síce nachádza na kose oddeľujúcej lagúnu, no leží na brehoch Kaspického mora. Má 7300 obyvateľov (1991).

Zdroj
-----

* Veľká sovietska encyklopédia[nefunkčný odkaz] (po rusky)

Iné projekty
------------

Commons
* Spolupracuj na Commons Commons ponúka multimediálne súbory na tému **Garabogazköl Aylagy**
Satelitný pohľad na jazero
Pohľad na jazero od Torbole
Malcesine
Prístav v Torri del Benaco
Panoráma jazera
**Gardské jazero** (tal. *Lago di Garda* alebo *Lago di Benaco*) je najväčšie talianske jazero. 

Bolo vytvorené po poslednej ľadovej dobe Etschským ľadovcom, ktorého stopy sa ešte dnes veľmi výrazne zachovali. Severná úzka a dlhá časť pripomína fjord, ktorý obklopujú chrbty až 2 000 m vysoké. Južná širšia časť je tvorená morénovými zvyškami. Najväčší prítok je rieka Sarca na severe a z jazera vyteká rieka Mincio (ľavý prítok rieky Pád) na juhu. Najväčšie mestá na brehu sú Desenzano del Garda, Riva del Garda a Salo. Na jazere je rozvinutá lodná doprava.

Číselné údaje, poloha
---------------------

Gardské jazero leží v severnom Taliansku medzi Alpami a Pádskou nížinou, v nadmorskej výške 65 m. Rozkladá sa v regiónoch Tridentsko-Horná Adiža, Benátsko a Lombardsko. Z toho vyplýva, že je aj spravované týmito troma provinciami. Jazero má rozlohu 369,98 km². Je dlhé 51,6 km a široké 17,2 km. Dĺžka jeho brehu je 158,4 km. Priemernú hĺbku má 136 m a maximálnu hĺbku 346 m.

Známe miesta
------------

Pozdĺž dvoch pobrežných ciest okolo jazera, *Gardesana Occidentale* (západný breh) a *Gardesana Orientale* (východný breh), sa nachádza mnoho maliarskych miest s historickým pozadím. Známe miesta sú: Riva del Garda, Gargnano, Brencone, Bogliaco, Gardone Riviera, Salo, Desenzano del Garda, Sirmione, Peschiera del Garda, Lazise, Bardolino, Garda, Torri del Benaco, Limone sul Garda, Malcesine a Torbole.
Severná časť jazera patrila do roku 1918 Rakúsku-Uhorsku.

Podnebie, vegetácia
-------------------

Podnebie je vďaka polohe úplne stredomorské. Vďaka teplému vetru, tzv. *Ora*, je skoro každé popoludnie na jazere čerstvý vietor. Ten vytvára ideálne podmienky pre surfovanie.

Okolo jazera rastú stromy charakteristické pre stredomorie, ako cyprusy, oleandre, cédre, olivovníky a zriedkavo sa objavujú aj palmy.

Pestované plodiny
-----------------

Okolo jazera sa pestujú rozdielne plodiny, na severe sa nachádzajú vinice, na východe a na juhu olivovníky a citrónovníky.

Gardské jazero je *Denominazione di origine controllata* (skr. *DOC*) oblasť pre biele, ružové a červené víno. Oblasť zahŕňa 25 obcí provincie Brescia, 6 obcí provincie Mantova a 40 obcí provincie Verona (provincia)). Pestované odrody sú Barbera, Cabernet Franc, Cabernet Sauvignon, Chardonnay, Cortese, Merlot, Pinot Blanc, Pinot Noir, Pinot Gris a Riesling. Jednotlivé zóny *DOC* sú Riviera del Garda Bresciano, Lugana, San Martino della Battaglia a Bardolino.

Iné projekty
------------

Commons
* Spolupracuj na Commons Commons ponúka multimediálne súbory na tému **Gardské jazero**

Externé odkazy
--------------

* Webcams Lake Garda
* (po nemecky)
* (po anglicky)
* Počasie v okolí jazera Archivované 2009-03-30 na Wayback Machine (po nemecky)
* Webkamery so zábermi jazera Archivované 2009-05-22 na Wayback Machine (po nemecky)
* Podrobná cestopisná reportáž o Gardskom jazere s fotkami (po nemecky)
"Svety" počas studenej vojny : prvý svet (modrá), druhý svet (červená), tretí svet (zelená)
**Rozvojová krajina** alebo (pojem z čias studenej vojny) **krajina tretieho sveta** je krajina, ktorá má nízky HDP na obyvateľa, nízky index ľudského rozvoja, vysokú úmrtnosť a veľmi nízky celkový životný štandard. Neexistuje však žiadna objektívna definícia rozvojovej krajiny; vo všeobecnosti tieto štáty nie sú tak rozvinuté ako členské štáty OECD, sú to teda prevažne štáty mimo OECD, ktoré sa označujú ako rozvinuté krajiny či krajiny prvého sveta.

Rozvojové krajiny sú zväčša bývalé kolónie. Pod nevýkonné hospodárstvo sa podpisujú orientácia na poľnohospodárstvo a ťažobný priemysel, ako aj občianske vojny (dôsledky kolonizácie), ale v neposlednom rade aj nízka vzdelanosť obyvateľstva, prírodné katastrofy a neschopnosť im čeliť a odstraňovať ich následky. Významným problémom rozvojových krajín sú aj rôzne epidémie, ktorých šírenie je uľahčené nedostatočnou zdravotníckou starostlivosťou, nezamestnanosť a nízke ohodnotenie pracujúcich a z toho vyplývajúca nesolventnosť obyvateľstva. 

Ako rozvojové krajiny sa obvykle označujú všetky africké krajiny (okrem Južnej Afriky), latinskoamerické krajiny, okres Poprad, krajiny juhozápadnej, južnej a juhovýchodnej Ázie a všetky krajiny Oceánie s výnimkou Austrálie a Nového Zélandu.

Termín krajina tretieho sveta
-----------------------------

Termín prvýkrát použil v roku 1952 francúzsky demograf Alfred Sauvy. Pomenoval ním krajiny, ktoré sa počas studenej vojny nepridali ani na stranu USA (Prvý svet) ani na stranu ZSSR (Druhý svet). Po rozpade ZSSR Druhý svet sa väčšinou prestal používať a ako Prvý svet sa často začali označovať všetky rozvinuté krajiny.
Generálmajor Ing. **František Butko** (\* 26. marec 1953, Hrabové) je slovenský generál. V roku 2002 bol ustanovený do funkcie náčelníka Štábu personálneho manažmentu Generálneho štábu.

Život
-----

V roku 1972 absolvoval Vojenské gymnázium J. Žižku v Opave. Potom v období 1972 až 1976 študoval na Vojenskej vysokej školy vo Vyškove na Morave a roku 1976 bol prijatý v hodnosti poručík za vojaka z povolania. Po ukončení štúdia pôsobil v Česku, kde vykonával základné veliteľské funkcie v motostreleckom vojsku. Po ukončení postgraduálneho štúdia na Vojenskej akadémii A. Zápotockého v Brne bol už v roku 1986 ustanovený do funkcie veliteľa 62. motostreleckého pluku v Prachaticiach. V roku 1990 sa stal zástupcom veliteľa 3. motostreleckej divízie v Kroměříži.

Po zániku Českej a Slovenskej Federatívnej Republiky bol premiestnený do Trenčína na Vojenské veliteľstvo Východ. Tu vykonával riadiace štábne funkcie. Medzi tým absolvoval štúdium na Akadémii obrany v Paríži. V roku 1997 sa stal veliteľom 2. armádneho zboru v Prešove. V tejto funkcii ho prezident SR vymenoval do prvej generálskej hodnosti generálmajor. V roku 1999 absolvoval kurz anglického jazyka v kanadskom meste Borden. Po jeho absolvovaní nastúpil v Bratislave do funkcie náčelníka Štábu personálneho manažmentu Generálneho štábu. V roku 2002 sa stal veliteľom vojenskej posádky Bratislava.

V roku 2003 prešiel do služieb vojenskej diplomacie, kde sa stal na slovenskom veľvyslanectve vo Francúzsku pridelencom obrany.
Svoju vojenskú kariéru ukončil v roku 2008 kedy bol prepustený do zálohy.

Do druhej generálskej hodnosti ho prezident SR povýšil 5. decembra 2002.

Ovláda anglický, francúzsky a ruský jazyk.

Miesta vojenského pôsobenia
---------------------------

* Slovensko: Trenčín, Prešov, Liptovský Mikuláš, Bratislava
* Česko: Opava, Vyškov na Morave, Prachatice, Brno, České Budějovice, Kroměříž
* Francúzsko: Paríž
* Kanada: Borden

Ocenenia
--------

Pamätná medaila ministra obrany I. stupeň, Za vernosť ozbrojeným silám SR II. st. a I. st, Čestný odznak ozbrojených síl SR I. stupeň, Medaila vojenskej spravodajskej služby 2. st a 1. st, a ďalšie.

Externé odkazy
--------------

Fotografia Archivované 2015-11-19 na Wayback Machine

Zdroj
-----

* Štaigl, J. a kolektív: *Generáli - slovenská vojenská generalita 1918 – 2009*, Magnet Press, Slovakia 2009, str. 26
Štandardná vojenská verzia s púštnou kamuflážou.
Humvee vybavený raketami SAM (zem - vzduch)
Humvee so snežnými pásmi
**HMMWV** alebo **High Mobility Multipurpose Wheeled Vehicle** (*Vysoko mobilné viacúčelové kolesové vozidlo*) je americké vojenské terénne vozidlo vyrábané firmou AM General. Je známe aj pod názvom **Humvee**, ktorý vznikol skomolením oficiálnej skratky americkými vojakmi.

Vznik a vývoj
-------------

Vozidlo začalo vznikať v roku 1979, kedy americká armáda vydala oficiálne požiadavky na nový terénny automobil, ktorý mal nahradiť už nepostačujúce Jeepy Willys a rôzne prerobené civilné vozidlá. Zákazku nakoniec získala firma AM General a Humvee začal slúžiť v americkej armáde v roku 1985. Stroje sa už počas testovania vyznačovali nízkou poruchovosťou. Jeho vývoj stále pokračuje. 

Vďaka operácii Púštna búrka v Perzskom zálive vošiel do povedomia amerického obyvateľstva. O toto vozidlo prejavil záujem aj Arnold Schwarzenegger (vlastník 5 áut Hummer) a prehovoril firmu AM General k výrobe civilnej verzie, ktorá je známa pod názvom Hummer.

Zo začiatku vozidlá HMMWV používali motor s objemom 6,2 l s trojstupňovou prevodovkou, od roku 1995 používajú 6,5 l motor so štvorstupňovou prevodovkou.

### Verzie HMMWV

* **M998** – nákladné (dvojmiestna verzia)
* **M1038** – nákladné (dvojmiestna verzia) s navijákom
* **M1043**
* **M1044** – s navijákom
* **M1045** – TOW (protitanková výzbroj)
* **M1046** – TOW (protitanková výzbroj), s navijákom
* **M997** – malá ambulancia
* **M1035** – veľká ambulancia
* **M1037**
* **M1042**
* **M1097** – opancierovaná verzia

Používatelia
------------

HMMWV používa mnoho ozbrojených zložiek po celom svete:

* Afganistan
* Albánsko  Albánsko (300)
* Argentína
* Chile  Čile (200+)
* Irak  Irak
* Izrael  Izrael (1 000+)
* Litva  Litva
* Severné Macedónsko  Severné Macedónsko
* Maroko  Maroko
* Mexiko  Mexico (1 000+)
* Poľsko  Poľsko (217 + 233 v budúcnosti)
* Rumunsko  Rumunsko
* Saudská Arábia  Saudská Arábia
* Slovensko  Slovensko (6) - slovenskí vojaci v Iraku používali šesť vozidiel tohto typu
* Slovinsko  Slovinsko (30)
* Srbsko  Srbsko (50)
* Thajsko  Thajsko
* Turecko  Turecko
* USA  USA (30 000+)

Referencie
----------

1. ↑   *Vojaci v Iraku dostanú americké Humvee :: Ministerstvo obrany SR* [online]. www.mod.gov.sk, [cit. 2020-04-02]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **HMMWV**

Externé odkazy
--------------

* Stránky výrobcu – AM General Archivované 2006-03-19 na Wayback Machine

Zdroj
-----

*Tento článok je čiastočný alebo úplný preklad článku HMMWV na českej Wikipédii.*
Mons. Prof. ThDr. PhDr. PaedDr. ICDr. **František Dlugoš**, PhD. (\* 22. júl 1955, Mníšek nad Popradom) je bývalý dekan levočského dekanátu, rektor baziliky Navštívenia Panny Márie na Mariánskej hore v Levoči a profesor pedagogickej fakulty Katolíckej Univerzity v Ružomberku na katedre katechetiky a praktickej teológie.

František Dlugoš bol vysvätený za kňaza 17. júna 1984 v Nitre. V roku 1984 nastúpil ako kaplán do Levoče. V rokoch 1985 – 1989 pôsobil ako tajomník biskupského úradu v Spišskom Podhradí. 1. októbra 1989 sa vrátil opäť do Levoče, ale už ako farár a dekan. Tu pôsobí dodnes. Za kaplána Jeho svätosti (monsignore) bol vymenovaný 4. januára 1994 Jánom Pavlom II. Svoje pôsobenie ako levočský dekan ukončil k 30. júnu 2020, vo funkcii ho nahradil bývalý riaditeľ biskupského úradu na Spiši ICLic. Peter Majcher.

Externé odkazy
--------------

* František Dlugoš Archivované 2017-03-24 na Wayback Machine na stránkach Pedagogickej fakulty Katolíckej univerzity

Autoritné údaje: * GND: 1155098838
* ISNI: 0000 0001 1390 5149
* LCCN: no2002073293
* NK ČR: xx0090102
* SNK: 154704
* VIAF: 166548498
* WorldCat: lccn-no2002073293
Súradnice: 48°30′06″S 16°59′39″V﻿ / ﻿48,5017°S 16,9943°V﻿ / 48.5017; 16.9943

**Habánske múzeum** alebo **Habánsky dom** vo Veľkých Levároch je vysunutá expozícia Záhorského múzea v Skalici, ktorú sprístupňuje obecný úrad Veľké Leváre. Expozícia, venovaná kultúre a remeslám habánov, je umiestnená v Izerovom dome z roku 1717 v pamiatkovej rezervácii ľudovej architektúry Habánsky dvor, tvorenej 22 pôvodnými viacpodlažnými stavbami zo 17. – 19. storočia. Súbor habánskych ľudových stavieb sa nachádza v juhozápadnej časti obce Veľké Leváre, smerom na Malé Leváre.

Habáni
------

*Bližšie informácie v hlavnom článku: Habáni*
Habáni, tiež zvaní aj anabaptisti či novokrstenci, boli protestantskou náboženskou sektou. Ich život, sa riadil podľa náboženských zásad Biblie. Neuznávali vrchnosť, svetskú ani cirkevnú. Nemali žiadny súkromný majetok, preto zaviedli spoločné vlastníctvo. Udržiavali si vlastnú reč aj náboženské obrady. Ich pôvod bol zo Švajčiarska, ktoré však neskôr museli opustiť. Zo Švajčiarska, sa cez Nemecko, Rakúsko a južnú Moravu dostali na západ Slovenska. Vytvorili si prísne uzavreté samostatné sídlisko, na okraji Veľkých Levár, s názvom *Neuhof* – *Nový dvor*. Svojou prácou a zručnosťou ovplyvňovali život obce i najbližšieho okolia.

Vlastnili dielne na výrobu nožov, keramiky, vlastnili mlyn, pivovar či verejný kúpeľ. Neskôr sa stali Veľké Leváre významným remeselníckym strediskom, vďaka výrobe džbánov.

O múzeu
-------

V roku 1970 reštaurovali Izserov dom, v ktorom sa zriadilo Múzeum habánskych remesiel. V roku 1981 bolo Habánský dvor spoločne aj s Habánskym múzeom vyhlásený za pamiatkovú rezerváciu ľudovej architektúry. Múzeum fungovalo do roku 1989. Pripisuje sa k exponáciám Záhorského múzea v Skalici. Múzeum si prešlo aj rekonštrukciami, ktoré však na jeho vzhľade nespôsobili veľké zmeny. Múzeum poukazuje na históriu tunajšej habánskej komunity, špecifiká ich spoločenského, rodinného a hospodárskeho života, ich tradičné remeslá a náčrt histórie obce Veľké Leváre.

Galéria
-------

* 
* 
* 
*

Pozri aj
--------

* Habánska kaplnka
* Kaštieľ vo Veľkých Levároch

Referencie
----------

1. ↑   *Habánsky dvor a múzeum* [online]. levare.sk, [cit. 2017-06-03]. Dostupné online.
2. ↑   *Habánsky dom* [online]. Skalica: Záhorské múzeum, [cit. 2017-06-03]. Dostupné online.
3. 1 2  HROMNÍK, Milan. *Habáni a habánsky dvor* [online]. velkelevare.sk, 1997, [cit. 2017-06-03]. Dostupné online.
4. ↑   *Habánsky dvor a múzeum vo Veľkých Levároch* [online]. ezahorie.sk, [cit. 2017-06-03]. Dostupné online.

Externé odkazy
--------------

* Stránka expozície na webe Záhorského múzea
Slovenský dvojkríž na kopci Háj nad Lamačom a 11. zastavenie krížovej cesty.
**Háj** je zalesnený kopec nad lokalitou Podháj v bratislavskej mestskej časti Lamač. Z kopca je výhľad na pôvodnú a sídliskovú časť Lamača i na susednú Dúbravku.

V lete 2013 bol pri príležitosti 1150. výročia príchodu sv. Cyrila a Metoda na Veľkú Moravu na kopci postavený 7 m vysoký drevený dvojkríž, ktorý vysvätil 3. júla 2013 farár Miroslav Michalka. Pôvodný 3,8 m vysoký kríž z útleho a kôry zbaveného kmeňa stromu bol zachovaný a presunutý o niekoľko metrov vedľa.

Na kopci sa nachádza veľmi jednoduchá krížová cesta. Jednotlivé zastavenia predstavujú skaly s namaľovanými červenými rímskymi číslicami.

Lamačské miestne zastupiteľstvo v rozpočte na rok 2014 schválilo aj peniaze na revitalizáciu kopca ako časť z 6000 € na revitalizáciu verejných priestranstiev.

Panaromatický výhľad z kopca Háj nad Lamačom.
Panaromatický výhľad z kopca Háj nad Lamačom.

Referencie
----------

1. ↑   *Lamač – dvojkríž (2013)* [online]. 2013-11-02, [cit. 2014-03-01]. Dostupné online.
2. ↑   *V Lamači schválili rozpočet, viac ako 40 percent pôjde na školstvo* [online]. 2014-02-13, [cit. 2014-03-01]. Dostupné online.

Súradnice: 48°11′46″S 17°03′26″V﻿ / ﻿48,1962°S 17,0572°V﻿ / 48.1962; 17.0572
Súradnice: 48°50′47″S 18°02′34″V﻿ / ﻿48,846489°S 18,042689°V﻿ / 48.846489; 18.042689

**Hámre** (v minulosti Hámry) sú miestna časť obce Trenčianska Turná. Žije tu približne 220 obyvateľov.

Poloha a prírodné pomery
------------------------

Osada leží v Trenčianskej kotline asi 2 km východne od Trenčianskej Turnej. Preteká ňou Turniansky a Hukov potok. Stred obce leží v nadmorskej výške 240 m.

Odlesnený mierne zvlnený povrch územia obce tvoria hlavne štvrťohorné sedimenty, hliny, íly, spraše a tiež hlinité a piesčité štrky až piesky náplavových kužeľov okolitých potokov. Územie extravilánu je využívané predovšetkým ako poľnohospodárska pôda.

Dejiny
------

Prvá písomná zmienka z roku 1598. Pôvodne obec v majetku trenčianskeho panstva s hámrom a zbrojárskou dielňou, funkčnou zrejme už od 14. storočia. Oblasť súčasných Hámrov bola dejiskom bojov počas povstania Františka II. Rákociho. 3. augusta 1708 tu prebehla bitka pri Hámroch. V neskoršom období sa obyvatelia venovali hlavne poľnohospodárstvu a fungovala tu pálenica. V roku 1930 tu žilo 157 ľudí a stálo tu 28 domov.

Počas druhej svetovej vojny došlo k deportácii židovskej rodiny Freimanovocov, ktorá celá zahynula v koncentračných táboroch. Na deportácií sa podieľali miestni členovia HG.

JRD v obci bolo oficiálne založené v októbri 1952. Obyvatelia však s takýmto zriadením neboli spokojní a po prejave prezidenta A. Zápotockého v auguste 1953 podpísali prakticky všetci 16. augusta 1953 hromadnú odhlášku z JRD. Po perzekúciách a nátlaku bolo v roku 1958 založené nové JRD. V roku 1976 bola obec spojená so susednou Trenčianskou Turnou.

Pamiatky
--------

V obci sa nachádza pamätník bitky pri obci postavený v roku 1983 a pamätník obetiam prvej svetovej vojny. V strede obce murovaná zvonica, stojaca na základoch staršej drevenej z 18. storočia. Vodný mlyn, ku ktorému viedol náhon odklonený z pôvodného toku potoka už nie je funkčný.

Referencie
----------

1. 1 2  Boháč, A. Prekop, L. a kol. 1936, Štatistický lexikón obcí v Republike Československej. Úradný soznam miest podľa zákona zo 14. apríla 1920, Č. 266 Sb. Zák. a nar. Vydaný ministerstvom vnútra a Štátnym úradom štatistickým na základe výsledkov sčítania ľudu z 1. decembra 1930. III. Krajina Slovenská. Orbis, Praha, s. 103.
2. ↑  Ivanička, J. Havrila, M. Kohút, M. (Editori) 2007, *Geologická mapa Považského Inovca a jv. časti Trenčianskej kotliny, M = 1 : 50 000.* Bratislava, ŠGÚDŠ, Dostupné online
3. 1 2  Hudák, J. a kolektív, 1977, *Vlastivedný slovník obcí na Slovensku* zv. I. Veda, Bratislava, s. 401
4. ↑  Vicenová, D. 2009, Kolektivizácia a jej obete v obciach trenčianskeho regiónu v rokoch 1948 – 1960. Pamäť Národa, 1, 5, s. 20-41
**Freemium** je obchodný model, ktorý ponúka základnú časť produktu alebo služby zdarma, ale využívanie celého produktu je spoplatnené. Najčastejšie sa využíva pri digitálnych a online službách a produktoch. Názov je zložené slovo a vznikol spojením dvoch anglických slov "Free" a "Premium". 

Tento model rozdeľuje jadro produktu od jeho rozšírených funkcií. Jadro produktu, alebo jeho hlavná časť je dostupná všetkým užívateľom zdarma (free). Rozšírená verzia so všetkými funkciami (premium) je spoplatnená a zvyčajne ju využíva úzky okruh zákazníkov.

Čo nie je freemium
------------------

Často sa za freemium mylne označujú skúšobné alebo demo verzie produktov. Hlavný rozdiel spočíva v tom, že skúšobné verzie produktov zvyčajne umožňujú zákazníkom využívať všetky ich funkcie, ale, ak si produkt nekúpia, tak len po obmedzený čas. Freemium model ponúka základnú službu vždy zdarma. 
Nesprávne sa za freemium môžu tiež označovať všetky obchodné modely, ktoré ponúkajú svoje produkty zdarma, ale iným spôsobom, ako bolo uvedené vyššie.

Známe freemium produkty
-----------------------

Známym príkladom je Skype, ktorý ponúka svoje služby zdarma. Za poplatok však užívatelia majú prístup k prémiovým produktom ako odkazová schránka, konferenčné hovory, posielanie sms a celosvetové volanie na telefón.

Tiež skoro každý zoznamovací portál využíva freemium model, na slovensku napríklad Partner na úrovni, Stretni.sk, pokec.sk či Dvaja.sme.sk

Referencie
----------

1. ↑  . Dostupné online. Archivované 2013-08-14 z originálu.
2. ↑  . Dostupné online.
3. ↑  . [www.skype.com Dostupné online.]
Sídlo v Mníchove
**Generali Deutschland AG** (do 2008 *AMB Generali*) je nemecká holdingová spoločnosť, ktorá sa skladá z 20 poisťovacích spoločností. Je to druhá najväčšia poisťovacia spoločnosť v Nemecku, hneď za Allianz. Sídlo spoločnosti sa nachádza v Mníchove. Medzi spoločnosti, ktoré patria pod Generali, petrí *Generali Versicherung*, *AachenMünchener*, *CosmosDirekt* a ďalšie. Spoločnosť je vo vlastníctve talianskej skupiny Assicurazioni Generali.

Od roku 2015 je výkonným riaditeľom Generali Deutschland Giovanni Liverani. V máji 2015 oznámil novú stratégiu, ktorá okrem iného zahŕňa premenovanie na Generali Deutschland (pôvodne: *Generali Deutschland Holding*) a presťahovanie sídla spoločnosti z Kolína nad Rýnom do Mníchova.

Hospodárska činnosť
-------------------

Pod záštitou Generali Deutschland AG vystupuje veľký počet poisťovateľov a spoločností, ponúkajúcich finančné služby, vrátane *Generali Versicherung, AachenMünchener, CosmosDirekt, Central Krankenversicherung, Advocard Rechtsschutzversicherung, Deutsche Bausparkasse Badenia* a *Dialog*. Tieto spoločnosti pokrývajú celé spektrum finančných služieb, ako napr. životné, zdravotné, majetkové poistenie, poistenie právnych výdavkov, financovanie výstavby, rovnako ako doplnkové riešenia, správa v prospech tretej osoby a maklérstvo nehnuteľností.

Kľúčové údaje
-------------

Hospodársky výsledok Generali v Nemecku počas fiškálneho roku 2015 bol 792 miliónov € (+ 5% oproti roku 2014), celkový výnos činil 17,8 miliardy €. Táto skupina poisťovní má 13,5 milióna zákazníkov v rámci celého Nemecka. 31. decembra 2015 mala Generali Deutschland približne 13 000 zamestnancov.

Referencie
----------

1. ↑
2. ↑  . Dostupné online.  Pressemitteilung
3. ↑   *Archivovaná kópia* [online]. [Cit. 2018-05-04]. Dostupné online. Archivované 2016-10-10 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Generali Deutschland**
Schéma Hallovho javu, ukazujúca prúd elektrónov.  
*Legenda*:   
1. Elektróny (smer prúdu je podľa konvencie opačný!)   
2. Polovodič  
3. Magnety   
4. Magnetické pole   
5. Zdroj energie  
*Popis*:  
Na obrázku „A" dostáva polovodič negatívny náboj symbolizovaný modrou farbou a kladný náboj symbolizovaný farbou červenou. Na obrázkoch „B" a „C" sa elektrický prúd obracia, čo spôsobuje zmenu polarizácie. Zmena prúdu a magnetického poľa opäť vytvára záporný náboj v hornej časti polovodiča (obrázok „D").
**Hallov jav** je vznik potenciálového rozdielu na elektródach polovodičovej doštičky, ktorou prechádza elektrický prúd a súčasne sa nachádza v magnetickom poli s magnetickou indukciou neparalelnou (často kolmo pôsobiacou) so smerom vektoru prúdovej hustoty, charakterizovanom tzv. Hallovým napätím.

Hallov jav je proces generovania Hallovho elektrického poľa v polovodiči (existuje i v kovoch, ale vzhľadom na vysokú koncentráciu vodivostných elektrónov sa takmer neuplatňuje) za súčasného pôsobenia vonkajšieho elektrického a magnetického poľa. Dôsledkom toho sa hromadí na jednej strane látky záporný náboj a na strane druhej náboj kladný. Vďaka tomu, že póly majú rôzny potenciál, vzniká Hallovo napätie. 
Doštičkou potom preteká prúd o hustote

{\displaystyle j\_{x}=qnv\_{d}}

Pôsobením Lorentzovej sily {\displaystyle F\_{y}=qv\_{d}B\_{z}} (Bz je indukcia) sú nosiče vychyľované na jeden pól doštičky.

**Hallovo pole** vyvolá opačnú silu k Lorentzovej sile {\displaystyle F\_{y}=qE\_{H}}

Jav objavil **Edwin Hall** v roku 1879 a na počesť nesie jeho meno.

Hallovo napätie
---------------

Následkom Hallovho javu vzniká Hallovo napätie:

{\displaystyle U\_{h}=R\_{H}{\frac {IB\_{y}}{d}}}

Hallova konštanta
-----------------

Súčiniteľ {\displaystyle R\_{H}} nazývaný **Hallova konštanta** má rozmer {\displaystyle m^{3}A^{-1}s^{-1}}. Umožňuje stanoviť typ vodivosti polovodiča (za predpokladu, že poznáme orientáciu elektrického poľa a magnetického poľa v predmete). Dá sa vyjadriť ako :

{\displaystyle R\_{H}=-A\_{H}{\frac {1}{qn\_{n}}}}

Pre polovodič typu N je znamienko záporné, ale pre polovodič typu P je kladné. {\displaystyle A\_{H}} je tzv. rozptylový faktor. Jeho hodnota sa pohybuje medzi 1 (hodnota kovov) a 2 pre polovodiče (pre slabo dotované polovodiče je asi 1,17)

Využitie Hallovho javu
----------------------

Hallov jav sa používa na meranie magnetických polí, prúdu (bez kontaktu), na bezkontaktné spínanie v elektrotechnike a pod.

Pozri aj
--------

* Polovodič
* Kondenzátor
* Elektrická vodivosť

Externé odkazy
--------------


|  |  |
| --- | --- |
| Portal | Fyzikálny portálChemický portál |

* „*Hallův jev Archivované 2008-03-07 na Wayback Machine*" stránky NIST
**Gaga** je druh tanečnej komunikácie, vyvinutej Ohadom Naharinom, izraelským tanečníkom a choreografom.

História
--------

Pohybový jazyk gaga (niekedy tiež nazývaný „pohybový slovník") vyvinul Ohad Naharin v čase, keď pôsobil ako umelecký riaditeľ a choreograf tanečného súboru Batsheva Dance Company (1990 – 2018) a ďalej ho rozvíja. Gaga vychádza z potreby Naharina komunikovať so svojimi tanečníkmi. Jazyk obohatil interpretáciu tanečného výkladu Naharinovho repertoáru a postupne sa začal objavovať v oblasti pohybových praktík po celom svete.

Metóda
------

Pohybový jazyk gaga vychádza z viery v uzdravenie, dynamiku a neustále sa meniacu silu pohybu.

Pracuje so štruktúrou pohybu, sebapoznaním, vytrvalosťou aj dynamikou vlastného tela, rozvíja flexibilitu, výdrž, obratnosť, koordináciu a efektivitu pohybu, môžu si ho osvojiť nielen profesionálni tanečníci, ale aj laici.

Tancuje sa v sále bez zrkadiel.

Gaga sprostredkováva tiež nové uhly pohľadu, ako cez telo fungujeme a vedie človeka k otvoreniu schopnosti vnímať viac úrovní súčasne.

Citácia
-------

Ohad Naharin: *Tento slovník som vytvoril pre tréning môjho súboru, spája tie najlepšie zručnosti tanečníka s jeho prirodzenými pohybmi a emóciami. Hovorím tanečníkom: počúvaj svoje telo pred tým ako mu ustanovíš, čo má urobiť.*

Film
----

* 2015 *Mr. Gaga*, réžia Tomer Heymann (Časozberný dokument o Ohadu Naharinovi)

Rozšírenie vo svete
-------------------

Gaga sa vyučuje v 17 krajinách sveta certifikovanými lektormi (údaj z roku 2019). V krajinách EÚ sa vyučuje Gaga napríklad v Belgicku, Česku (lektorkou je Nataša Novotná, tanečnica a choreografka, spoluzakladateľka súboru súčasného tanca 420PEOPLE), Dánsku, Francúzsku, Nemecku, Nórsku, Poľsku, Španielsku, Švédsku, Švajčiarsku, Holandsku a v Spojenom kráľovstve. Vyučujúci získali certifikát po štúdiu pohybového jazyka gaga u Nahada Oharina v Tel Avive.

Referencie
----------

1. ↑  Batsheva Dance Company:
2. ↑  Gaga, movement language:
3. ↑  Contemporary – priestor pre tanec:
4. ↑  Česká televízia: *Marek Eben: Na plovárně (Ohad Naharin)* (17. 2. 2016):
5. ↑  Kateřina Hanáčková: *Ohad Naharin: decadance*, In.: Informačný spravodajca Národného divadla, č. 8, apríl 2017, 134. sezóna 2016 – 2017, Národné divadlo, Praha, 2017, str. 25
6. ↑  Tanečný magazín:
7. ↑  Český rozhlas – Vltava:  tanečno-filmoch-s-Ohad-7897705
8. ↑  Gaga, movement language:
9. ↑  Gaga, movement language:
10. ↑

Literatúra
----------

* Kateřina Hanáčková: *Ohad Naharin: decadance*, In.: Informační zpravodaj Národního divadla, č. 8, apríl 2017, 134. sezóna 2016 – 2017, Národní divadlo, Praha, 2017, str. 25

Externé odkazy
--------------

* Batsheva Dance Company:
* Gaga, movement language:
* Česká televize: *Marek Eben: Na plovárně (Ohad Naharin)* (17. 2. 2016):
* Contemporary – prostor pro tanec:
* Taneční magazín:
* Informuji.cz: Tereza Pavelcová: *Ohad Naharin a jeho tanec k roztrhání. Nic menšího než Vesmír* (Ohad Naharin a jeho tanec k roztrhaniu. Nič menšieho ako Vesmír) (8. 6. 2015):
* Český rozhlas – Vltava:
* Taneční aktuality:
* Divadlo.cz:

Zdroj
-----

*Tento článok je čiastočný alebo úplný preklad článku Gaga (pohybový jazyk) na českej Wikipédii.*
**Gadu-Gadu** je poľský instant messaging klient. Finančný systém Gadu-Gadu spočíva na zobrazovaní reklamy. Rovnako ako pri ICQ, aj pri Gadu-Gadu sú jednotliví používatelia identifikovaní podľa čísel. Gadu-Gadu je najpopulárnejšia sieť IM v Poľsku.

Charakteristika
---------------

Originálny klient je vyvíjaný len pre operačný systém Microsoft Windows, protokol je ale podporovaný aj inými klientmi, napr. ďalším poľským klientom Tlen.pl, programom Miranda IM, Adium, Proteus (Apple Macintosh), Pidgin, Kopete (linux), AmiGG alebo taktiež transportom cez sieť XMPP. 

Pre linux je používaný aj dobre známy u Poliakov EKG2, ktorý funguje ako plugin instant messanger s (GKT2 GUI - konzola UI)
EKG2 je opensource projekt IM aplikácie pre UNIXove systémy Linux, BSD, SunOS, Solar, MacOS, MacOS X, BeOS, ale dostupný za podmienok GPL. Oficiálny klient Gadu-Gadu ponúka aj 150 „smajlíkov".

Klient umožňuje: doručovanie správ v off-line móde užívateľov, posielanie súborov a VoIP.

Referencie
----------

1. ↑  Gadu Gadu Archivované 2009-03-20 na Wayback Machine naspers.com

Externé odkazy
--------------

* Gadu-Gadu - Oficiálna stránka Gadu-Gadu
* Fórum Archivované 2009-02-26 na Wayback Machine Fórum pomoci s Gadu-Gadu
* EKG2 EKG2 - GG pre linux

  


| * z
* d
* u
Klienty rýchlych správ (instant messaging) |
| --- |
| "Proprietárne" a/alebojednoprotokolové | 
* AIM
* Baidu Hi
* Digsby
* Fetion
* fring
* Gadu-Gadu
* IBM Lotus Sametime
* iChat
* Mail.ru Agent
* NateOn
* Nimbuzz
* Qnext
* Skype
* Tencent QQ
* Trillian
* VZOchat
* Yahoo! Messenger
* Xfire

 |
| Multiprotokolové | 
* Adium
* Ayttm
* BitlBee
* Carrier
* Centericq
* eBuddy
* Empathy
* Instantbird
* Kopete
* meebo
* Miranda IM
* Pidgin
* QIP
* qutIM
* Sim-IM

 |
| XMPP (predtým známy ako Jabber) | 
* Coccinella
* Exodus
* Gajim
* Google Talk
* Jabbim
* Jabbin
* JAJC
* JWChat
* Psi
* Tkabber
* Gizmo5

 |
| ICQ | 
* ICQ
* Licq

 |
| .NET Messenger | 
* aMSN
* emesene
* KMess
* Microsoft Messenger for Mac
* Mercury Messenger
* MSNP-Sharp
* Windows Live Messenger
* Windows Messenger

 |
Súradnice: 41°1′32″S 28°58′27″V﻿ / ﻿41,02556°S 28,97417°V﻿ / 41.02556; 28.97417

Galatská veža
**Galata Kulesi** (dosl. *Galatská veža*) alebo **Christea Turris** (dosl. Kristova veža) je veža, ktorá sa nachádza v mestskom obvode Beyoğlu v Istanbule. Leží severne od Zlatého rohu a bola postavená v roku 1348, keď bola Galata kolóniou Janovskej republiky. Dnešná podoba veže je oproti byzantským časom veľmi prestavaná.

Je vysoká bezmála 70 metrov, vyhliadkové miesto sa nachádza vo výške 51,65 metra. V čase svojho postavenia bola najvyššou stavbou mesta. Vonkajší priemer má 16,45 metra a vnútorný 8,95 metra. V horných poschodiach sú dnes reštaurácie a kaviareň, ktoré ponúkajú výhľad na celý Istanbul a na Bospor.

Referencie
----------

1. ↑  GALATA. In: KAZHDAN, Alexander P. ed. *The Oxford Dictionary of Byzantium*. New York : Oxford University Press, 1991. 2232 s. ISBN 0-19-504652-8. S. 815-816.
2. ↑   *Galata Tower na ibb.gov.tr* [online]. [Cit. 2014-01-19]. Dostupné online. Archivované 2012-04-13 z originálu.

Zdroj
-----

* *Tento článok je čiastočný alebo úplný preklad článku Galatská věž na českej Wikipédii.*
**GeoServer** je v informačných technológiách voľne šíriteľný softvér napísaný v jazyku Java, špeciálne navrhnutý pre tvorbu aplikácií a služieb distribujúcich geografické informácie (GIS). Podporuje služby WMS, WFS, WFS-T. S využitím tohto programu sa možno stretnúť vo viacerých záverečných prácach a štúdiách pre vytváranie nekomerčných webových mapových služieb. Väčšinou je využívaný na tvorbu WMS služieb.

Základom je využívanie otvorených štandardov, spočiatku bol GeoServer vyvíjaný ako nástroj v rámci projektu TOPP. V rovnakom období vyvíja organizácia OGC protokol WFS pre zdieľanie priestorových informácií prostredníctvom webu. OGC do štandardov prevzalo definíciu značkovacieho jazyka špeciálneho formátu - GML. Dnes už GeoServer funguje ako samostatný projekt. Dokáže prijímať aj čítať informácie z rôznych zdrojov a formátov. Tak isto je možná distribúcia v rôznych značkovacích jazykoch. Potrebná dokumentácia pre prácu s programom je dostupná na webovej stránke projektu.

GeoServer bol vyvinutý, aby umožnil jednoduchý spôsob pripojenia existujúcich geografických informácií do virtuálneho glóbusu, ako je Google Earth a NASA World Wind, ako aj webových máp OpenLayers, Google Maps alebo Bing Maps.

Referencie
----------

1. ↑   *Tutorials* [online]. [Cit. 2016-04-26]. Dostupné online. Archivované 2016-05-05 z originálu.
2. ↑  documentation

Zdroje
------

* www.geoserver.org
* 
*
Hanam v provincii Kjonggi-do, susediaci s hlavným mestom Soul
Poloha provincie Kjonggi-do
**Hanam** (kórejsky 하남) je juhokórejské mesto. Nachádza sa v severozápadnej časti územia, v provincii Kjonggi-do (경기도). Na území s rozlohou 93 km² tu žije približne 134 000 obyvateľov (údaj z roku 2007). Hanam spolu s ďalšími okolitými mestami v provincii, s metropolitným mestom Inčchon (인천) a s hlavným mestom Soul (서울) tvorí tzv. Veľký Soul, čo je metropolitná oblasť s rozlohou 1 570 km² a s 23 miliónmi obyvateľov.

História
--------

Do roku 1989 bolo mesto Hanam súčasťou okresu Kwangdžu (광주, nesúvisí s metropolitným mestom Kwangdžu 광주 광역시).

Administratívne rozdelenie
--------------------------

Mesto Hanam je rozdelené na 11 mestských obvodov nazývaných "dong" (동).

* Čchoi-dong (초이동)
* Čchonhjon-dong (천현동)
* Čchungung-dong (춘궁동)
* Kangbuk-dong (감북동)
* Kangi-dong (감이동)
* Pchungsan-dong (풍산동)
* Sindžang-dong 1 (신장1동)
* Sindžang-dong 2 (신장2동)
* Togpchung-dong 1 (덕풍1동)
* Togpchung-dong 2 (덕풍2동)
* Togpchung-dong 3 (덕풍3동)

Externé odkazy
--------------

* Oficiálna stránka mesta Hanam

Zdroj
-----

* *Tento článok je čiastočný alebo úplný preklad článku 하남시 na kórejskej Wikipédii (číslo revízie nebolo určené).*
Súradnice: 0°48′00″S 127°20′00″V﻿ / ﻿0,80000°S 127,33333°V﻿ / 0.80000; 127.33333

**Gamalama** je aktívny stratovulkán, nachádzajúci sa na ostrove Ternate v Moluckom mori. Vulkanické formy a produkty pokrývajú prakticky celý ostrov. Sopka patrí k najaktívnejším v Indonézii, jej erupcie sú dobre zdokumentované portugalskými a nizozemskými obchodníkmi s korením už od prvej polovice 16. storočia, nakoľko ostrov bol dlhý čas regionálnym centrom s obchodom s koreniami.

Vrchol sopky tvorí trojica troskových kužeľov a masív vulkánu križuje riftová zóna, paralelná s pobrežím nedaľekého ostrova Halmahera, ktorá je lemovaná viacerými maarmi a krátermi. Erupcie sú vo väčšine prípadov fixované na vrcholový kráter s výnimkou rokov 1763, 1770, 1775 a 1962, keď centrom erupcie boli parazitické krátery na úbočiach masívu Gamalama.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Gamalama**.

Externé odkazy
--------------

* www.volcano.si.edu - stratovulkán Gamalama na Global Volcanism Program (po anglicky)
Slovo *hánčča* napísané znakmi
**Hanča** [vyslov:hánčča] (v písme hanča: 漢字, v písme hangul: 한자) je kórejský názov pre čínske znaky. Presnejšie povedané, sú to tie čínske znaky, ktoré boli včlenené do kórejského jazyka, pričom pôvodná "čínska" výslovnosť bola prispôsobená zásadám kórejskej fonetiky.

Pôvod názvu
-----------

Názov hanča sa skladá z dvoch čínskych znakov: 漢 (한 vyslov "hán"), ktorý označuje čínsky národ Han a znak 字 (자 vyslov "ča"), ktorý označuje písmo. Na druhej strane názov pre kórejskú abecedu hangul (한글) je zloženina dvoch slabík: 韓 han (한 t. j. kórejský) a gul (글 písmo). Hanča sú takmer identické s tradičnými čínskymi znakmi. 

Kórejskému názvu hanča zodpovedá v čínštine názov *han-c´* a v japončine názov *kandži*. Ale na rozdiel od kandži či súčasných čínskych znakov, ktoré boli zjednodušené, si hanča zachovali svoj pôvodný výzor a po stáročia sa takmer nezmenili.

Slová
-----

Hančao sú také kórejské slová, ktoré sa dajú zapísať pomocou znakov hanča. Avšak pôvodné kórejské slová a morfémy sa dajú zapísať jedine pomocou abecedy hangul. Ešte pred vytvorením abecedy v roku 1443 boli pokusy vytvoriť systém písma na základe zjednodušených znakov, ktoré by reprezentovali kórejské morfémy – hjangčchal (향찰 / 鄕札), kugjol (구결 / 口訣) a idu (이두 / 吏讀). Ale tieto systémy boli veľmi ťažkopádne a naučiť sa písať takýmto spôsobom vyžadovalo aj tak znalosť komplikovaného systému čínskych znakov. V skutočnosti sa všetky dokumenty písali v klasickej čínštine (podobne ako v Európe mala miesto latinčina). Prakticky sa pomocou hanča písalo v Kórei až do začiatku 20. storočia. Až v začiatkoch japonskej okupácie Kórey nacionalistické hnutie presadilo používanie abecedy.

Dejiny
------

Zavádzanie čínskych znakov v Kórei bolo postupné. Najprv sa začali používať na označenie osobných mien a geografických názvov, neskôr na dokumentovanie dôležitých udalostí, až nakoniec každý, kto chcel zastávať verejný post musel ovládať klasickú čínštinu. Dnes takmer všetci Kórejčania môžu svoje mená zapísať pomocou hanča.

Výrazným posunom v používaní znakov bolo rozšírenie budhizmu na Kórejskom polostrove. Ale neboli to budhistické náboženské texty, ktoré podporili rozšírenie znakov, ale čínsky text *Čchondžamun* (천자문, Dielo s tisíc znakmi).

Od začiatku 20. storočia sa nahradili čínske znaky kórejskou abecedou. V skutočnosti plný rozvoj kórejského jazyka a abecedy nastal až po oslobodení spod japonskej okupácie v roku 1945. S rozdelením polostrova nastala aj diverzifikácia v používaní znakov hanča v severnej a južnej časti polostrova. Kým na juhu prechod od zmiešaného systému k zápisu jedine pomocou abecedy hangul bol plynulejší, na severe v roku 1948 na príkaz Kim Il-songa radikálne zakázali používať čínske znaky a okamžite sa prešlo na horizontálny zápis (predtým sa text zapisoval vertikálne zhora nadol a sprava doľava). V súčasnosti sa učí základných 2000 znakov na stredných školách v Južnej Kórei. Ale posledné generácie neovládajú znaky a sú k nim dosť ľahostajné.

Referencie
----------

1. ↑  PSP v spojení s  Archivované 2015-07-12 na Wayback Machine (patrí medzi slová s nepravidelnou výslovnosťou)
ID3 tagy je možné upravovať v dialógovom okne vlastnosti súboru
**ID3 tag** je dátová štruktúra, súčasť MP3 a iných zvukových súborov identifikujúca samotný MP3 súbor. Ide o metadáta k zvukovým dátam uloženým v tomto formáte, konkrétne sú to: Názov skladby, Interpret, Album, Rok, Žáner a ďalšie. Na prehratie MP3 súborov prítomnosť ID3 tagu nie je potrebná. Rozlišujú sa viaceré verzie ID3 tagov.

* ID3 tag bol primárne vyvinutý pre počítačový hudobný formát MP3. Dá sa však nájsť aj inde.
* dáta ID3 tagu môžu mať rôzny obsah: text, obrázky, ….
* podľa ID3 tagov môže hudobný prehrávač (vrátane vreckových MP3 prehrávačov) zobraziť názvy interpretov, piesní atď.
* ID3 tag nesúvisí s názvom súboru MP3. Tento tag sa dá zmeniť v niektorom programe, vytvorenom pre tento zámer. V operačnom systéme Linux je populárny napr. program Easytag. Vo Windows sa dá ID3 tag upravovať aj v dialógovom okne Vlastnosti súboru.

Verzie
------

Existujú 2 verzie ID3, ktoré sa môžu v súbore formátu MP3 vyskytovať zároveň.

**ID3v1** 128 bitov na konci súboru (kvôli spätnej kompatibilite s audio prehrávačmi, ktoré nepoznali ID3). Má pevne stanovenú štruktúru.

**ID3v2** Existujú podverzie (ID3v2.2, ID3v2.3 a ID3v2.4). Tagy ID3v2 majú premenlivú veľkosť, obvykle sa vyskytujú na začiatku soboru, skladajú sa z rámcov (až 16 MB/rámec, 256 MB/tag).

Iné typy tagov
--------------

* APE
* Vorbis comments

Externé odkazy
--------------

* Oficiálna stránka Archivované 2010-05-16 na Wayback Machine
* zoznam žánrov v ID3v1 Archivované 2005-09-07 na Wayback Machine
* špecifikácia ID3v1
Súradnice: 67° 50′ 59″ s.š. 20° 35′ 40″ v.d.

vstup
vstupný priestor
hotelová izba
ľadové poháre
**Icehotel** je ľadový hotel 200 km severne od polárneho kruhu v dedine Jukkasjärvi vo Švédsku, neďaleko rieky Torne. 

Jukkasjärvi je staré laponské slovo, ktoré znamená „miesto na stretávanie", a v skutočnosti slúžila dedina tomuto cieľu ako trhovisko skoro polku tisícročia. Návšteva tohto miesta je samozrejme najlepšia v zime, od decembra do apríla.

Dejiny
------

V roku 1989 sa konala výstava iglu nazvaná Art-ic priamo na zamrznutej rieke Torne. Stovky návštevníkov bolo ohromených ľadovou galériou na ploche 60 m² a niektorí tu dokonca strávili noc. Tak sa zrodil ľadový hotel.

Stavba hotela
-------------

Od dokončenia stavby hotela sa budova postupne roztápa každú jar. Preto sa hotel musí stavať každú zimu odznova. Koncom októbra desiatky miestnych umelcov a stavbárov začínajú pracovať. Snehové kanóny a čelné nakladače tvarujú sneh do oblúkových oceľových foriem, niektoré z nich až 5 m vysokých a 6 m širokých. 

V marci až apríli v rovnakom čase, sa začne ľadový hotel roztápať. Ľad je krištáľovo čistý vďaka čistej vode a rýchlemu toku rieky Torne. Niektoré ľadové bloky sú uložené v Art centre až do novembra, kedy sa znova použijú. Art centre je chladiaca budova o ploche 1500 m² s výstavou vytvorenou z ľadu a snehu. Umiestnené tu sú aj iglu, kde je možné stráviť noc aj v strede leta. Počas polárnej noci v decembri, kedy je hrubá stavba dokončená začínajú prebiehať stavebné práce v interiéri. Práce pokračujú do konca januára. Umelci sekajú a vyrezávajú ľad na vytvorenie okien, dvier, stĺpov, stolov, stoličiek, lámp a sôch. 

Každý rok sú šikovní Švédi a medzinárodní umelci pozvaní aby vytvorili dekorácie v jednotlivých izbách. Ich umelecké diela sú jedinečné aj vďaka neobyčajnému pohlcovaniu a odrazu svetla ľadom.

Hotel
-----

Pôvodne z iba jednej miestnosti spred 20 rokov sa hotel rozšíril na dnešných 4000 m². Je postavený z približne 3000 ton ľadu a 30 000 m³ snehu. Budova zastrešuje 60 hotelových izieb, Absolut Ice bar, kino s ľadovým plátnom a ľadový kostol kde sa konajú omše a svadby. 

### Izby

Vnútorná teplota sa obyčajne pohybuje niekde medzi -4 až -9 °C. Záleží to na počte hostí a vonkajšej teploty, ktorá môže klesnúť až na -40 °C. Postele sú vytvorené zo snehu a ľadu, pokryté drevenými doskami s matracmi, na ktorých je sobia kožušina a nakoniec špeciálne navrhnuté termálne spacie vaky.

### Absolut Ice Bar

Bar tvorí iba zlomok z hotela. V zime 2000/2001 mal bar kupolový strop, ktorý bol z vnútornej strany pokrytý tisíckami ručne vytvorených snehových gúľ.

Poháre sú špeciálne navrhnuté - z ľadu. Je potrebné nezabudnúť na rukavice, aby sa pohár neroztopil pred dopitím nápoja.

Externé odkazy
--------------

* www.icehotel.com (po anglicky)
* Sweden : ICEHOTEL Break (po anglicky)
**Günter Altner** (\* 20. september 1936, Vroclav, Poľsko – † 6. december 2011, Berlín, Nemecko) bol nemecký protestantský teológ, filozof a biológ, predstaviteľ kresťansky motivovaného ekologického hnutia.

Život
-----

Od roku 1956 do 1962 študoval evanjelickú teológiu a biológiu vo Wuppertale a Göttingene, v rokoch 1962 - 1968 biológiu v Mainze a Gießene.

Od roku 1961 pracoval pre Evanjelickú cirkev v Rheinlande, v rokoch 1968 až 1971 pôsobil na *Evangelischen Akademie* v Mülheim an der Ruhr. V roku 1971 sa stal profesorom humánnej biológie na *Pädagogische Hochschule Schwäbisch Gmünd* v Schwäbisch Gmünde odkiaľ odišiel v roku 1973 na *Forschungsstätte der Evangelischen Studiengemeinschaft* (FEST) v Heidelbergu. Od roku 1977 do odchodu do dôchodku v roku 1999 bol profesorom na *Universität Koblenz-Landau* v Koblenzi.  

V rokoch 1977 - 1979 bol členom predsedníctva *Vereinigung Deutscher Wissenschaftler*, 1979 - 1982 členom komisie *Zukünftige Energiepolitik* pri Bundestagu, 1999 - 2002 členom poradného zboru pre etiku pri spolkovom ministerstve zdravotníctva. V roku 1977 bol spoluzakladateľom *Öko-Institutu* vo Freiburgu im Breisgau.

Naposledy žil a zomrel v Berlíne.

Ocenenie
--------

* 2000 Čestný doktorát Universität Lüneburg

Literatúra
----------

* Gerd Michelsen (Hrsg.): *Ein Grenzgänger der Wissenschaften : aktiv für Natur und Mensch ; Festschrift für Günter Altner zum 65. Geburtstag*, Berlin : Edition Sigma 2001, ISBN 3-89404-488-8.

Referencie
----------

1. ↑  Altner Günter, Speakers planetdiversity, World Congress of the Future of Food and Agriculture, Bonn, Germany, 12–16 May 2008
2. ↑  Hans-Jochen Luhmann: Günter Altner zum Gedenken (full text), obituary, December 2011

Externé odkazy
--------------

* FILIT – zdroj, z ktorého pôvodne čerpal tento článok.
* Stránka o Altnerovi na Institut Mensch, Ethik und Wissenschaft
* Hans-Jochen Luhmann: Nachruf auf Günter Altner (VDW) (PDF; 62 kB)

Zdroj
-----

*Tento článok je čiastočný alebo úplný preklad článku Günter Altner na nemeckej Wikipédii.*

Autoritné údaje: * BnF: 12029374d
* GND: 119366258
* ISNI: 0000 0001 0933 2333
* LCCN: n50021485
* NK ČR: ola2002113855
* VIAF: 109456572
* WorldCat: lccn-n50021485